**Farské oznamy**

**15. nedeľa v období cez rok B (11. 7. 2021)**

|  |  |  |
| --- | --- | --- |
| Pondelok | O Duchu Svätom | 18.00 |
| Utorok |  | 7.00 |
| Streda | Sv. Kamila z Lellisu, kňaza | 18.00 |
| Štvrtok | Sv. Bonaventúru, biskupa a učiteľa Cirkvi | 7.00 |
| Piatok | Preblahoslavenej Panny Márie Karmelskej | 18.00 |
| Sobota | Sv. Andreja Svorada a Benedikta, pustovníkov | 18.00 Obl. |
| Nedeľa | Šestnásta nedeľa v období cez rok | 8.00 a 10.30 |

Niektorí ste sa pýtali ako by sme prakticky mohli pomôcť ľudom vo farnosti, ktorí pre nejaké okolnosti potrebujú pomoc druhých. Je to veľmi pekné. Každá kresťanská komunita by mala byť pozorná i na núdznych medzi sebou. Aj pre tento dôvod by sme chceli založiť farskú charitu. Kto by mal ochotu pomôcť, môže nechať svoj kontakt v sakristii, aby sme sa potom mohli stretnúť a z diecéznej charity by nám prišli odovzdať skúsenosti ako by sme mohli začať.

V pondelok po sv. omši budeme mať adoráciu

V stredu o 17.00 pozývam deti na nácvik piesní na farský úrad a o 18.00 na detskú sv. omšu.

Vo štvrtok o 15.30 pozývam prvoprijímajúce deti na stretnutie na farský úrad.

V piatok po sv. omši okolo 19.00 pozývam zahrať si futbal alebo nejakú inú hru na farský úrad.

V nedeľu 25.7. organizujeme stretnutie priateľov Valchovej ako minulý rok so sv. omšou o 10.30.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a prosím o upratovanie skupinku č. 9.

Želám vám peknú nedeľu.

Chcem vás povzbudiť a pozvať k prechodu od bohoslužieb prostredníctvom internetu k účasti na uctievaní Boha priamo v chráme. Ako niektorí viete, Konferencie biskupov Slovenska ruší všeobecnú výnimku od povinnej účasti na nedeľných bohoslužbách ku dňu 30. júna 2021. Pri slávení sv. omší v rámci pandemických opatrení sa riadime i naďalej covid automatom. Aktuálne sme v žltej farbe, ktorá umožňuje obsadiť vnútro chrámu na 50% miest na sedenie. A vonku je to až 250 ľudí. I z tohto dôvodu nebudeme pokračovať v našich nedeľných internetových prenosoch.